**projektas**

**reg. Nr. T-204**

**2.3. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas**DĖL pASVALIO RAJONO SAVIVALDYBĖS TARYBOS 2017 M. GRUODŽIO 20 D. SPRENDIMO nR. T1-275 „DĖL BUDINČIO GLOBOTOJO VEIKLOS ORGANIZAVIMO PAsvalio RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO** |
| 2021 m. spalio d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinės apsaugos ir darbo ministro 2021 m. birželio 11 d. įsakymu Nr. A1-440 „Dėl Lietuvos Respublikos socialinės apsaugos ir darbo ministro 2018 m. sausio 19 d. įsakymo Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“ pakeitimo“, Pasvalio rajono savivaldybės taryba nusprendžia:

1. Pakeisti Budinčio globotojo veiklos organizavimo Pasvalio rajono savivaldybėje tvarkos aprašą, patvirtintą Pasvalio rajono savivaldybės tarybos 2017 m. gruodžio 20 d. sprendimu Nr. T1-275 „Dėl Budinčio globotojo veiklos organizavimo Pasvalio rajono savivaldybėje tvarkos aprašo patvirtinimo“(su visais aktualiais pakeitimais) ir jį išdėstyti nauja redakcija (pridedama).

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė

Danguolė Bronislava Brazdžionienė

2021-10-06, tel. 861060408

Suderinta DVS Nr. RTS-108

PATVIRTINTA

Pasvalio rajono savivaldybės tarybos

2017 m. gruodžio 20 d. sprendimu Nr. T1-275

(Pasvalio rajono savivaldybės tarybos

2021 m. spalio d. sprendimo Nr. T1- redakcija)

**BUDINČIO GLOBOTOJO VEIKLOS ORGANIZAVIMO PASVALIO RAJONO SAVIVALDYBĖJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Budinčio globotojo veiklos organizavimo Pasvalio rajono savivaldybėje tvarkos aprašas (toliau – Tvarkos aprašas) reglamentuoja budinčio globotojo atrankos tvarką, likusio be tėvų globos vaiko priežiūros budinčio globotojo šeimoje organizavimą, globos centro pareigas ir teises, budinčio globotojo pareigas ir teises, mokėjimo už vaiko priežiūrą budinčio globotojo šeimoje dydį ir tvarką.

2. Vaiko priežiūra budinčio globotojo šeimoje organizuojama siekiant užtikrinti likusio be tėvų globos vaiko teisių ir įstatymų ginamų interesų įgyvendinimą ir apsaugą, suteikiant vaikui tokias artimiausias šeimos gyvenimui sąlygas, kokių reikia jo fizinei, protinei, dvasinei, dorovinei bei socialinei raidai, ir tokią šeimos aplinką, kokios reikia jo gerovei.

3. Tvarkos apraše vartojamos sąvokos:

3.1. Globos centras – Pasvalio socialinių paslaugųcentras, kuris teikia globėjų ir įtėvių mokymo ir konsultavimo (toliau – GIMK) paslaugas ir yra sudaręs tarpusavio bendradarbiavimo sutartį su budinčiu globotoju;

3.2. Budintis globotojas – fizinis asmuo, atitinkantis Lietuvos Respublikos civiliniame kodekse (toliau – CK) globėjui (rūpintojui) keliamus reikalavimus, išklausęs globėjų ir įtėvių mokymus ir konsultavimo kursus, pagal su Globos centru sudarytą tarpusavio bendradarbiavimo ir paslaugų teikimo sutartį prižiūrintis likusius be tėvų globos vaikus nuo gimimo iki 18 (aštuoniolikos) metų, su kuriais nėra susietas giminystės ryšiais. Budintis globotojas veiklą vykdo pagal individualios veiklos pažymėjimą;

3.3. Pagalbos pinigai – tai piniginė išmoka budintiems globotojams už vaikų priežiūrą mokama per globos centrą;

3.4. kitos Tvarkos apraše vartojamos sąvokos atitinka Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos apraše, patvirtintame Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“ (Lietuvos Respublikos socialinės apsaugos ir darbo ministro 2021 m. birželio 11 d. įsakymo Nr. A1-440 redakcija) vartojamas sąvokas.

**II SKYRIUS**

**BUDINČIO GLOBOTOJO ATRANKA**

4. Globos centras organizuoja budinčių globotojų paiešką – suranda asmenis, norinčius ir galinčius tapti budinčiais globotojais, juos nukreipia į Pasvalio rajono savivaldybės (toliau – Savivaldybė) administraciją. Savivaldybės administracija, gavusi fizinio asmens prašymą tapti budinčiu globotoju, dokumentus perduoda Valstybės vaiko teisių apsaugos ir įvaikinimo tarnybos prie Lietuvos Respublikos socialinės apsaugos ir darbo ministerijos (toliau – VVTAĮT) įgaliotam teritoriniam skyriui pradiniam vertinimui.

5. VVTAĮT įgaliotas teritorinis skyrius atlieka pradinį įvertinimą, ar fizinis asmuo, siekiantis tapti budinčiu globotoju, atitinka formaliuosius globėjui (rūpintojui) taikomus reikalavimus pagal CK nuostatas. Priėmęs sprendimą dėl fizinio asmens atitikimo globėjui (rūpintojui) taikomus reikalavimus, VVTAĮT pradiniame vertinime nurodo, kad asmuo privalo išklausyti mokymus pagal GIMK programą. Savivaldybės administracija, gavusi teigiamą pradinį vertinimą, siunčia dokumentus ir prašymą Globos centrui, kad asmeniui būtų organizuojami mokymai pagal GIMK programą ir parengta išvada dėl asmenų (šeimų), pageidaujančių įvaikinti bei globoti (rūpinti) vaikus, nesusijusius giminystės ryšiais, pasirengimo tapti budinčiais globotojais, globėjais (rūpintojais), šeimynų dalyviais ar įtėviais (toliau – išvada).

6. Globos centras gavęs VVTAĮT atestuotų asmenų parengtą išvadą, persiunčia ją VVTAĮT įgaliotam teritoriniam skyriui ir Savivaldybės administracijai.

7.Globos centras raštu informuoja Savivaldybės administraciją ir VVTAĮT įgaliotą teritorinį skyrių apie sudarytą bendradarbiavimo ir paslaugų teikimo sutartį su budinčiu globotoju.

**III SKYRIUS**

**VAIKO PRIEŽIŪROS ORGANIZAVIMAS BUDINČIO GLOBOTOJO ŠEIMOJE**

8. Globos centras, atsiradus vaikui, netekusiam tėvų globos, kuris gali būti perduotas prižiūrėti budinčiam globotojui, su budinčiu globotoju pasirašo tarpusavio bendradarbiavimo ir paslaugų teikimo sutartį (toliau – Sutartis). Sutartyje turi būti numatyta: Sutarties šalys; Sutarties objektas ir tikslas; vaiko globos (priežiūros) vieta (ji negali sutapti su globos centro registruotos buveinės ar socialinės globos įstaigos licencijoje nurodyta vieta); prižiūrimų vaikų skaičius; lėšų vaikui išlaikyti (vaiko globos (rūpybos) išmokos pagal Lietuvos Respublikos išmokų vaikams įstatymą) bei atlygio už vaikų priežiūrą, dydis ir mokėjimų tvarka; pagalbos pinigų dydis, kitos budinčio globotojo ir Globos centro teisės ir tarpusavio įsipareigojimai; pagalbos teikimo budinčiam globotojui ir vaikui tvarka; laikino atokvėpio budinčiam globotojui suteikimo tvarka; Sutarties šalių atsakomybė dėl netinkamo Sutarties sąlygų vykdymo; Sutarties nutraukimo sąlygos ir tvarka (Sutarties forma tvirtinama Globos centro direktoriaus įsakymu).

9. Budinčio globotojo šeimoje gali būti apgyvendinama ir prižiūrima nuo 1 (vieno) iki 3 (trijų) laikinai be tėvų globos likusių vaikų. Budinčio globotojo šeimoje gali būti apgyvendinama ne daugiau kaip 1 (vienas) iki vienerių metų arba su vidutine ar sunkia negalia vaikas; išimties tvarka, neišskiriant brolių (seserų), gali būti apgyvendinamas ir didesnis skaičius vaikų, bet ne daugiau kaip 2 (du).

10. Jei budinčio globotojo šeimoje auga ir biologinis vaikas (-ai), bendras biologinių ir prižiūrimų vaikų skaičius negali būti daugiau kaip6 (šeši). Prižiūrimų vaikų skaičius gali būti didesnis išimtiniais atvejais, kai neišskiriami broliai bei seserys ir tai raštu suderinta su Globos centru, budinčiu globotoju. Globos centro ir budinčio globotojo sudarytoje Sutartyje konkrečiai nurodoma, kiek ir kokio amžiaus, kokių poreikių vaikų budintis globotojas vienu metu įsipareigoja prižiūrėti.

11. Budintis globotojas vaiką (-us) gali prižiūrėti baigsis vaiko laikinoji globa (rūpyba) ir vaikas bus grąžintas į šeimą, jam bus nustatyta nuolatinė globa (rūpyba) arba vaikas bus įvaikintas. Išimtiniais atvejais, kai teismas nustato vaiko nuolatinę globą (rūpybą) globos centre – iki vaikui bus nustatyta nuolatinė globa (rūpyba) šeimoje arba vaikas bus įvaikintas.

12. Budintis globotojas vaiko pasirinkti negali – kuri iš šeimų geriausiai atitinka vaiko poreikius, sprendžia Globos centras, bendradarbiaudamas su VVTAĮT. Vaikui, atsižvelgiant į jo amžių ir brandą, sudaroma galimybė jam priimtina forma pareikšti savo nuomonę apie budinčio globotojo parinkimą.

13. Budinčio globotojo šeimoje negali būti apgyvendinami vaikai, tuo metu sergantys ūmiomis infekcinėmis ar kitomis pavojingomis užkrečiamomis ligomis.

14. Apgyvendinimas budinčio globotojo šeimoje gali būti organizuojamas, kai vaikui nustatyta laikinoji globa (rūpyba), kriziniais atvejais, suteikiant laikiną atokvėpį kitiems budintiems globotojams, globėjams (rūpintojams), esant galimybei ir šeimynos dalyviams (iki 2 savaičių, išimtiniais atvejais ir tik tuo atveju, jeigu vaikas yra vyresnis nei 7 metų, – iki 1 mėnesio). Laikino atokvėpio suteikimo tvarkos aprašas tvirtinamas Globos centro direktoriaus įsakymu.

  15. Globos centras, bendradarbiaudamas su VVTAĮT teritoriniu skyriumi, organizuoja vaiko apgyvendinimą budinčio globotojo šeimoje.

16. Paslaugos teikimo pradžia yra laikomas vaiko apgyvendinimo budinčio globotojo šeimoje momentas. Vaiko apgyvendinimas budinčio globotojo šeimoje įforminamas aktu (akto forma tvirtinama Globos centro direktoriaus įsakymu).

17. Apgyvendinus vaiką budinčio globotojo šeimoje, Globos centro globos koordinatorius ne vėliau kaip per 30 (trisdešimt) kalendorinių dienų nuo laikinosios globos (rūpybos) nustatymo, bendradarbiaudamas su vaiko budinčiu globotoju, sudaro Pagalbos vaikui ir budinčiam globotojui, globėjui (rūpintojui), šeimynos dalyviams, įtėviams poreikio vertinimo ir pagalbos planą (toliau – Planas).

18. Kriziniu laikotarpiu, esant laikino atokvėpio poreikiui, gavus budinčio globotojo, globėjo (rūpintojo), šeimynos dalyvio prašymą, Globos centras organizuoja laikino atokvėpio paslaugos teikimą budinčio globotojo, asmens globojančio (rūpinančio) vaiką, šeimoje, išimtinais atvejais – šeimynoje. Teikiant laikino atokvėpio paslaugą, vaikas negali būti apgyvendinamas bendruomeniniuose vaikų globos namuose arba vaikų globos namuose.

19. Vaiko priežiūra budinčio globotojo šeimoje nutraukiama Globos centro direktoriaus įsakymu, kai pasibaigia vaiko laikinoji globa (rūpyba) Globos centre arba atsiranda priežastys, nurodytos Tvarkos aprašo 23.6.1, 23.6.2 ir 23.6.3 papunkčiuose, 27 punkte.

 **IV SKYRIUS**

**GLOBOS CENTRO PAREIGOS IR TEISĖS**

20. Globos centras yra vaiko atstovas pagal įstatymą ir turi šias pareigas:

20.1. organizuoti ir vykdyti budinčių globotojų paiešką, jų parengimą globoti (rūpinti) vaikus pagal GIMK mokymų programą;

20.2. apgyvendinti vaikus budinčio globotojo šeimoje;

20.3. vykdyti globėjų (rūpintojų), įtėvių paiešką Savivaldybės teritorijoje esančiuose vaikų globos namuose ir bendruomeniniuose vaikų globos namuose gyvenantiems vaikams;

20.4. skirti globos koordinatorių (Globos centro direktoriaus įsakymu), atsakingą už reikiamos pagalbos šeimai teikimą, suteikti pagalbą vaikui adaptacijos budinčio globotojo šeimoje laikotarpiu, kartu paruošti ir budinčio globotojo šeimą, kad vaiko atėjimas į šeimą būtų kuo paprastesnis, sklandesnis ir sėkmingesnis tiek vaikui, tiek budinčiam globotojui;

20.5. organizuoti individualias ir grupines konsultacijas, supervizijas, savitarpio pagalbos grupes, budinčiam globotojui,  teikti psichologinę pagalbą tiek vaikui, tiek budinčiam globotojui (pagal poreikį, bet ne rečiau kaip vieną kartą per mėnesį), kartu su budinčiu globotoju priimti sprendimus kriziniais atvejais, organizuoti kitą pagalbą, kurios reikia vaikui bei budinčiam globotojui, tenkinant vaiko poreikius, visą paslaugos teikimo laikotarpį;

20.6. padėti organizuoti vaiko sveikatos priežiūros paslaugas sveikatos priežiūros įstaigose;

20.7. užtikrinti vaikui ikimokyklinį, priešmokyklinį ar mokyklinį ugdymą, pagal vaiko amžių ir poreikius atitinkančias ugdymo programas ikimokyklinėje, bendrojo lavinimo, profesinėje, specialiojoje ar kito tipo ugdymo įstaigoje;

20.8. paslaugos teikimo metu periodiškai (ne rečiau nei vieną kartą per šešis mėnesius) atlikti budinčio globotojo vykdomos vaiko priežiūros kokybės vertinimą;

20.9. kiekvieną mėnesį skirti vaiko išlaikymui ir jo poreikių tenkinimui reikalingas pinigines lėšas ir užtikrinti, kad budintis globotojas laiku Sutartyje nustatytais terminais gautų numatytą atlygį už vaiko priežiūrą;

20.10. vykdyti budinčio globotojo finansinių lėšų, skirtų vaiko išlaikymui, panaudojimo priežiūrą ir teikti pagalbą tvarkant apskaitą;

20.11. bendradarbiaujant su socialines paslaugas vaiko tėvams teikiančiomis institucijomis / organizacijomis, siekti, kad vaikas būtų grąžintas į savo šeimą;

20.12. sprendžiant klausimus, susijusius su vaiko interesais, bendradarbiauti su suinteresuotomis valstybės ir savivaldybės institucijomis;

20.13. užtikrinti, kad budinčio globotojo šeimoje vaikas būtų saugus (tiek fiziniu, tiek psichologiniu požiūriu), kad budintis globotojas tinkamai rūpintųsi vaiko sveikata ir ugdymu bei jo poreikių tenkinimu;

20.14. užtikrinti, kad budintis globotojas nuolat tobulintų savo kompetenciją;

20.15. vykdyti kitas vaiko atstovo pagal įstatymą pareigas, numatytas CK ir kituose teisės aktuose bei Sutartyje;

20.16. organizuoti ir (ar) teikti laikino atokvėpio paslaugas budintiems globotojams, globėjams (rūpintojams) ir, esant galimybėms, šeimynos dalyviams;

20.17. užtikrinti sąlygas vaiko tėvams ar kitiems atstovams pagal įstatymą, artimiems giminaičiams ir fiziniams asmenims, emociniais ryšiais susijusiems su vaiku, ir vaikui susitikti globos centre ar kitoje sutartoje vietoje, jei tai neprieštarauja vaiko interesams;

20.18. koordinuoti ir teikti VVTAĮT atestuoto asmens pagalbą budintiems globotojams, globėjams (rūpintojams), šeimynos dalyviams, įtėviams ir kartu gyvenantiems jų šeimos nariams.

21. Globos centro teisės:

21.1. sudaryti Sutartį su budinčiu globotoju ar ją nutraukti;

21.2. įgyvendinti vaiko atstovo pagal įstatymą teises, numatytas CK;

21.3. įgyvendinti kitas teisės aktuose ir sutartyse nustatytas teises.

**V SKYRIUS**

**BUDINČIO GLOBOTOJO PAREIGOS IR TEISĖS**

22. Budinčio globotojo pareigos:

22.1. priimti vaiką savo gyvenamojoje vietoje ir užtikrinti vaiko priežiūrą: emocinį bei fizinį vaiko saugumą, visavertį vaiko poreikius atitinkantį ugdymą, auklėjimą ir kasdieninę priežiūrą;

22.2. aprūpinti vaiką būtinais daiktais (patalyne, rankšluosčiais, drabužiais, avalyne, higienos priemonėmis, kanceliarinėmis prekėmis, žaislais ir lavinamaisiais žaidimais ir t. t.), atsižvelgiant į jo amžių, lytį ar neplanuotai atsiradusias aplinkybes. Su vaiku tartis dėl jam reikalingų daiktų, drabužių ir kt. priemonių pirkimo, vaikui sudaryti sąlygas dalyvauti įsigyjant šiuos daiktus, taip pat maisto produktus šeimai;

22.3. užtikrinti, kad vaikas visą paslaugos teikimo laikotarpį gautų tinkamą maitinimą įvertinus jo individualius poreikius, būtinumą gauti dietinį maitinimą ir atsižvelgiant į vaiko pageidavimus;

22.4. būti atsakingas už pirmosios pagalbos suteikimą vaikui ir nuolatinį jo sveikatos būklės stebėjimą;

22.5. vaiko ligos atveju pirkti jam vaistus, atsižvelgiant į gydytojų rekomendacijas, taip pat vitaminus bei maisto papildus; pagal vaiko poreikius aprūpinti jį būtinomis techninės pagalbos, protezinės ir ortopedinės technikos priemonėmis;

22.6. bendradarbiauti su ugdymo įstaiga, siekiant ugdymo tikslų, dalyvauti ugdymo įstaigų susirinkimuose ir šventėse, padėti vaikui ruošti pamokas bei užtikrinti, kad vaikas turėtų visas reikiamas mokymosi priemones, saugiai nuvyktų į šią įstaigą;

22.7. sudaryti galimybę vaikui žaisti, sportuoti, bendrauti su kitais vaikais bei tenkinti kitus saviraiškos poreikius, lankyti būrelius, sporto, muzikos ir kitas vaikų neformaliojo ugdymo įstaigas;

22.8. sudaryti vaikui sąlygas skaityti knygas, saugiai naudotis informacinėmis technologijomis ir kitomis jo ugdymui reikalingomis priemonėmis, atitinkančiomis jo brandą, įgūdžius ir interesus;

22.9. užtikrinti galimybę vaikui bendrauti su savo tėvais, kitais giminaičiais pagal su Globos centru suderintą tvarką;

22.10. bendradarbiauti su Globos centru ir jo paskirtais darbuotojais ar specialistais (socialiniais darbuotojais, psichologais ir kt.);

22.11. dalyvauti rengiant Planą užtikrinant jo įgyvendinimą;

22.12. nedelsiant informuoti Globos centro paskirtus darbuotojus apie vaikui kylančius emocinius ir fiziologinius sunkumus, siekiant užtikrinti vaikui reikiamą specialistų pagalbą;

22.13. atsakingai ir pagal paskirtį naudoti Globos centro vaikui išlaikyti, skirtą išmoką pagal Išmokų vaikams įstatymą ir pagalbos pinigus;

22.14. bendradarbiaujant su Globos centru ir su socialines paslaugas vaiko tėvams teikiančiomis institucijomis / organizacijomis, siekti grąžinti vaiką į šeimą;

22.15. nedelsiant informuoti Globos centro administraciją apie atvejus, kai jis negali laikinai dėl objektyvių priežasčių vykdyti Sutartyje numatytų įsipareigojimų;

22.16. vykdyti kitas teisės aktuose ir Sutartyje nustatytas pareigas.

23. Budinčio globotojo teisės:

23.1. gauti Sutarties nustatyta tvarka Globos centro kas mėnesį mokamą atlygį už teikiamas paslaugas prižiūrint vaiką (vaikus). Šis atlygis yra mokamas Sutarties galiojimo metu net ir tais atvejais, kai Globos centras neperduoda vaiko (vaikų) budinčiam globotojui. Tais atvejais, kai Sutartį sudaro sutuoktiniai, atlygis mokamas tik vienam iš jų;

23.2. gauti iš Globos centro kas mėnesį mokamą vaikui išlaikyti skirtą vaiko globos (rūpybos) išmoką, globos (rūpybos) išmokos tikslinį priedą (jeigu tai numatyta Sutartyje), išmokas vaikui teisės aktų nustatyta tvarka;

23.3. gauti iš Globos centro kas mėnesį mokamus pagalbos pinigus;

23.4. gauti papildomų lėšų, jeigu tai numatyta Sutartyje;

23.5. gauti psichologinę pagalbą, individualias, grupines konsultacijas, supervizijas;

23.6. teikti Globos centrui prašymą paimti vaiką iš jo šeimos, kai:

23.6.1. budinčiam globotojui ar jo šeimai kyla reali grėsmė dėl vaiko, vaiko tėvų ar giminaičių elgesio, kai:

23.6.1.1. yra naudojamas bet kurios rūšies smurtas;

23.6.1.2. elgiamasi neadekvačiai;

23.6.2. budintis globotojas dėl pateisinamų priežasčių nebegali vykdyti Sutartyje numatytų funkcijų;

23.6.3. kitais nenumatytais atvejais;

23.7. naudotis laikino atokvėpio paslauga jų darbingumui atkurti vaiką perdavus globėjui (rūpintojui) arba grąžinus į šeimą.

**VI SKYRIUS**

**MOKĖJIMAS UŽ VAIKO PRIEŽIŪRĄ BUDINČIO GLOBOTOJO ŠEIMOJE**

24. Budinčiam globotojui Globos centras moka toliau nurodytas išmokas, kurios pervedamos į budinčio globotojo nurodytą asmeninę sąskaitą:

24.1. išmoką už vaiko priežiūrą (už faktiškai suteiktas paslaugas) ar išmoką vaiko laukimo laikotarpiu, kurios įskaitomos į budinčio globotojo pajamas ir nuo šių lėšų sumokami teisės aktų nustatyti mokesčiai:

24.1.1. 1 (vieną) Lietuvos Respublikos Vyriausybės nutarimu nustatytos minimaliosios mėnesinės algos (toliau – MMA) dydžio mėnesinį atlygį, kai šeimoje nėra apgyvendintas vaikas;

24.1.2. už kiekvieną faktiškai prižiūrimą vaiką atlygis budinčiam globotojui didinamas po 0,5 MMA dydžio per mėnesį;

24.1.3. už kūdikį (iki vienų metų) ar paauglį nuo 12 metų, ar neįgalų vaiką atlygis budinčiam globotojui didinamas po 0,75 MMA dydžio per mėnesį;

24.2. kiekvienam budinčio globotojo šeimoje apgyvendintam vaikui išlaikyti skirtą vaiko globos (rūpybos) išmoką, mokamą pagal Išmokų vaikams įstatymą;

24.3. globos (rūpybos) išmokų tikslinį priedą, mokamą pagal Išmokų vaikams įstatymą, jeigu tai numatyta Sutartyje. Šią išmoką globos centras gali naudoti papildomai pagalbai vaikui (pvz., logopedo, psichiatro, vaiko neformaliojo ugdymo ar užimtumo paslaugoms) ir (ar) pagalbai budinčiam globotojui (pvz.: psichoterapijai, supervizijai, profesinės kompetencijos ugdymui) teikti, jos neperduodamas budinčiam globotojui;

24.4. išmokas vaikui, mokamas Išmokų vaikams įstatymo nustatyta tvarka, vaikui skirtą slaugos ir priežiūros (pagalbos) išlaidų tikslinę kompensaciją, mokamą pagal Lietuvos Respublikos tikslinių kompensacijų įstatymą, ir kitas išmokas, jei teisė gauti šias išmokas vaikui ir globėjui (rūpintojui) numatyta įstatymuose;

24.5. pagalbos pinigus (vaiko ugdymui, lavinimui, užimtumui, drabužiams, kišenpinigiams ir kitoms vaiko reikmėms):

24.5.1.už vieną vaiką iki 18 metų – 3 bazinės socialinės išmokos (toliau – BSI) per mėnesį;

24.5.2. už du vaikus – 5 BSI per mėnesį;

24.5.3. už tris ir daugiau vaikų – 8 BSI per mėnesį;

24.6. už kiekvieną vaiką iki 3 metų pagalbos pinigų suma didinama 1 BSI dydžiu per mėnesį.

24.7. už kiekvieną faktiškai prižiūrimą vaiką teikiant atokvėpio paslaugą atlygis budinčiam globotojui didinamas po 0,5 MMA dydžio per mėnesį.

25. Tvarkos aprašo 24.2, 24.5 ir 24.7 punktuose nurodytos išmokos skaičiuojamos proporcingai dienų, kurias vaikas gyvena budinčio globotojo šeimoje, skaičiui ir yra neįskaitomos į budinčio globotojo pajamas.

26. Atlygis, numatytas tvarkos aprašo 24.1 papunktyje, yra mokamas Sutarties (sutarčių) galiojimo metu. Tais atvejais, kai Sutartį (sutartis) sudaro sutuoktiniai, atlygis mokamas tik vienam iš jų. Dėl šios išmokos gavimo budintis globotojas pateikia Globos centrui paslaugų suteikimo pažymą, kurios formą tvirtina Globos centro direktorius įsakymu.

**VII SKYRIUS**

**BAIGIAMOSIOS NUOSTATOS**

27. Sutartis gali būti keičiama ar nutraukiama budinčio globotojo iniciatyva prieš tai Globos centrą įspėjus ne vėliau kaip prieš 1 (vieną) mėnesį, jei šeimoje nėra laikinai apgyvendinto ir prižiūrimo vaiko, ir ne vėliau kaip prieš 3 (tris) mėnesius, jei šeimoje yra apgyvendintas ir prižiūrimas vaikas, išskyrus atvejus, kai vaiko laikinoji globa baigiasi anksčiau šio termino. Tais atvejais, kai budinčiam globotojui dėl prižiūrimo vaiko ar jo tėvų, giminaičių elgesio kyla reali grėsmė jo ar jo šeimos narių sveikatai ir gyvybei, Sutartis gali būti nutraukta nedelsiant, suderinus tai su Globos centru.

28. Globos centras gali vienašališkai nutraukti Sutartį:

28.1. kai paaiškėja budinčio globotojo ar jo aplinkos asmenų bet kokios rūšies smurtas prieš prižiūrimą vaiką, neadekvatus budinčio globotojo elgesys vaiko atžvilgiu ar esant kitoms aplinkybės, dėl kurių būtini tokie sprendimai ir tam yra VVTAĮT pritarimas, iš anksto neįspėjęs budinčio globotojo. Apie nutrauktą Sutartį budintis globotojas informuojamas raštu per 5 (penkias) darbo dienas nuo sprendimo priėmimo;

28.2. kai budintis globotojas nevykdo Tvarkos apraše nustatytų reikalavimų ir Sutartyje numatytų įsipareigojimų ir / ar be pateisinamos priežasties atsisako apgyvendinti ir prižiūrėti vaiką, budintį globotoją informuodamas motyvuotu raštu.

29. Tvarkos aprašo įgyvendinimą kontroliuoja Savivaldybės administracijos direktorius ar jo įgaliotas asmuo.

30. Globos centrų veiklos kokybės priežiūrą vykdo VVTAĮT bei Socialinių paslaugų priežiūros departamentas prie Socialinės apsaugos ir darbo ministerijos.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pasvalio rajono savivaldybės tarybai

**AIŠKINAMASIS RAŠTAS**

**DĖL pASVALIO RAJONO SAVIVALDYBĖS TARYBOS 2017 M. GRUODŽIO 20 D. SPRENDIMO nR. T1-275 „DĖL BUDINČIO GLOBOTOJO VEIKLOS ORGANIZAVIMO PAsvalio RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO**

**2021-10-11**

Pasvalys

**1. Problemos esmė** Sprendimo projekto tikslas – Lietuvos Respublikos socialinės apsaugos ir darbo ministro 2021 m. birželio 11 d. įsakymu Nr. A1-440 „Dėl Lietuvos Respublikos socialinės apsaugos ir darbo ministro 2018 m. sausio 19 d. įsakymo Nr. A1-28 „Dėl globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“ pakeitimo“ buvo pakeistas Aprašas, todėl būtina pakeisti Budinčio globotojo veiklos organizavimo Pasvalio rajono savivaldybėje tvarkos aprašą, pakeičiant sąvokas, mokėjimo už vaiko priežiūrą, taip pat mokėjimą teikiant laikino atokvėpio paslaugas budinčio globotojo šeimoje dydžius ir tvarką.

**2. Kokios siūlomos naujos teisinio reguliavimo nuostatos ir kokių rezultatų laukiama**

Šis sprendimo projektas parengtas Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583 „Dėl mokėjimo už socialines paslaugas tvarkos aprašo patvirtinimo“ (su visais aktualiais pakeitimais), Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašu, patvirtintu Lietuvos Respublikos socialinės apsaugos ir darbo ministro 2021 m. birželio 11 d. įsakymu Nr. A1-440.

**3. Skaičiavimai, išlaidų sąmatos, finansavimo šaltiniai**

Budinčio globotojo veiklos išlaidos, pateiktos tvarkos apraše, susideda iš:

- išmoką už vaiko priežiūrą (už faktiškai suteiktas paslaugas) ar išmoką vaiko laukimo laikotarpiu, kurios įskaitomos į budinčio globotojo pajamas ir nuo šių lėšų sumokami teisės aktų nustatyti mokesčiai:

- 1 MMA **(642 Eur)** dydžio mėnesinį atlygį, kai šeimoje **nėra apgyvendintas vaikas (savivaldybės biudžetas);**

- 0,5 MMA (**321 Eur**) dydžio mėnesinį atlygį už kiekvieną faktiškai prižiūrimą vaiką budinčio globotojo šeimoje **(savivaldybės biudžetas);**

- 0,75 MMA **(481,5 Eur**) dydžio už kūdikį (iki vienų metų) ar paauglį nuo 12 metų, neįgalų vaiką arba už vaiko priežiūrą kriziniais atvejais**(savivaldybės biudžetas);**

- 0,5 MMA (321 Eur) dydžio per mėnesį už kiekvieną faktiškai prižiūrimą vaiką teikiant atokvėpio paslaugą **(savivaldybės biudžetas);**

- vaikui išlaikyti skirtą vaiko globos (rūpybos) išmoką (**160 Eur**), mokamą pagal **Lietuvos Respublikos išmokų vaikams įstatymą (valstybės biudžetas);**

- vaikui išlaikyti skirtą vaiko globos (rūpybos) tikslinį priedą (**160 Eur**), mokamą pagal **Lietuvos Respublikos išmokų vaikams įstatymą (valstybės biudžetas);**

- išmoka vaikui **(70 Eur) (valstybės biudžetas);**

- pagalbos pinigus vaiko poreikių tenkinimui (ugdymui, lavinimui, užimtumui, drabužiams, kišenpinigiams ir kitoms vaiko reikmėms) **(savivaldybės biudžetas)**:

už vieną vaiką iki 18 metų – nuo 3 bazinių socialinių išmokų (toliau – BSI) per mėnesį **(120 Eur);**

už du vaikus – nuo 5 BSI per mėnesį **(200 Eur);**

už tris ir daugiau vaikų – nuo 8 BSI per mėnesį **(320 Eur);**

už kiekvieną vaiką iki 3 metų pagalbos pinigų suma didinama **1 BSI** (40 Eur) dydžiu per mėnesį

**Duomenys apie budinčio globotojo pajamas pateikiami lentelėje**

|  |  |  |  |  |
| --- | --- | --- | --- | --- |
| Vaikų skaičius šeimoje | Gaunamasumaiš viso | Iš savivaldybės biudžeto | Valstybės biudžeto | Vidutinis vieno vaiko išlaikymas |
| Darbo užmokestis | Pagalbos pinigai |
| 1 | 1353,00 | 642+321=963 | 120 | 160+160+70,00)=390 | 1353,00 |
|  |  |  |  |  |  |

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimą neigiamų pasekmių nenumatoma.

Teigiamos pasekmės: šeimos bus skatinamos tapti budinčiais globotojais ir priimti krizių atvejais, be tėvų globos likusius vaikus laikinai priežiūrai į savo šeimą; be tėvų globos likusiam vaikui bus sudarytos biologinei šeimai artimos sąlygos, vaikai išvengs žalos, daromos jų socialinei raidai institucijoje.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Globos centras turėtų pasirengti naujas Globos centro ir budinčio globotojo tarpusavio bendradarbiavimo ir paslaugų teikimo sutartį

**6. Sprendimo projekto iniciatoriai.** Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados.** Nėra.

Vyriausioji specialistė Danguolė Bronislava Brazdžionienė